Source: https://www.riigiteataja.ee/akt/413032018005
Timestamp: 2020-04-09 15:00:55+00:00
Document Index: 1180333

Matched Legal Cases: ['§ 3', '§ 4', '§ 5', '§ 7', '§ 8', '§ 10', '§ 11', '§ 18', '§ 73', '§ 5', '§ 24', '§ 17', '§ 3', '§ 4', '§ 5', '§ 7', '§ 8', '§ 10', '§ 73', '§ 24', '§ 17', '§ 11', '§ 18']

§ 3 Vanemate esindaja
§ 4 Vilistlaste esindaja
§ 5 Haridusasutusi toetavate organisatsioonide esindaja
§ 7 Haridusasutuse pedagoogilise nõukogu või õppenõukogu esindaja
§ 8 Haridusasutuse pidaja esindaja
§ 10 Hoolekogu ülesanded
§ 11 Hoolekogu juhtimine
§ 18 Otsuse vastuvõtmine side- või infotehnoloogiliste vahendite kaudu
RT IV, 13.03.2018, 5
Määrus kehtestatakse põhikooli- ja gümnaasiumiseaduse (edaspidi PGS) § 73 lg 1, koolieelse lasteasutuse seaduse (edaspidi KELS) § 5 lg 3, § 24 lg 2 ja huvikooli seaduse (HuviKS) § 17 lg 1 alusel.
Määrusega kehtestatakse Mustvee valla haridusasutuste (huvikool, lasteaed, põhikool-lasteaed, põhikool, gümnaasium) hoolekogu moodustamise kord ja töökord.
(1) Hoolekogu liikmete valimise algatab haridusasutuse direktor (edaspidi direktor).
(2) Hoolekogu koosseis ja volituste kestus:
1) Huvikooli hoolekogusse kuluvad kooli pidaja ja huvikooli toetavate organisatsioonide esindajad, lastevanemate esindajad, õppe- ja kasvatustegevusega seotud koolitöötajate ja õppurite esindaja või õpilasomavalitsuse olemasolul selle esindaja.
2) Lasteasutuse hoolekogusse kuuluvad pidaja esindaja, õpetajate esindaja, iga rühma vanemate esindaja.
3) Põhikool-lasteaia hoolekogusse kuuluvad kooli pidaja esindaja, kaks õppenõukogu esindajat, kellest üks esindab kooli, teine lasteaia õpetajaid, kuni kuus vanemate esindajat, kellest kolm esindavad kooli õpilaste vanemaid. Lasteaia laste vanemate esindajad valitakse igas rühmas. Kui koolis on loodud õpilasesindus, siis kuulub hoolekogusse üks õpilaste esindaja. Hoolekogu koosseisu kuulub üks vilistlaste ja üks kooli toetavate organisatsioonide esindaja.
4) Põhikooli hoolekogusse kuuluvad kooli pidaja esindaja, kaks õppenõukogu esindajat ning kolm vanemate esindajat. Kui koolis on loodud õpilasesindus, siis kuulub hoolekogusse üks õpilaste esindaja. Hoolekogu koosseisu kuulub üks vilistlaste ja üks kooli toetavate organisatsioonide esindaja.
5) Gümnaasiumi hoolekogusse kuuluvad kooli pidaja esindaja, õpilaste esindajad, kaks õppenõukogu esindajat, kellest üks esindab põhikooli ja teine gümnaasiumi osa õpetajaid. Hoolekogusse kuulub kuni kaheksa vanemate esindajat, igast kooliastmest vähemalt üks vanemate esindaja. Hoolekogu koosseisu kuulub üks vilistlaste ja üks kooli toetavate organisatsioonide esindaja.
6) Vanemate, vilistlaste ja kooli toetavate organisatsioonide ning haridusasutuse pidaja esindajaks ei tohi olla sama haridusasutuse töötaja.
7) Hoolekogu liikme volituste kestus on 3 aastat, haridusasutuse pidaja esindaja volituste kestus vastavalt käesoleva määruse §-le 8.
§ 3. Vanemate esindaja
(3) Vanemate esindaja valimine protokollitakse, protokoll säilitatakse vastavalt haridusasutuse asjaajamise korrale.
§ 4. Vilistlaste esindaja
§ 5. Haridusasutusi toetavate organisatsioonide esindaja
Haridusasutuse tegevust toetavad organisatsioonid, mis tegutsevad juriidilise isikuna või seltsinguna ning oma tegevusega toetavad haridusasutusi, valivad direktori ettepanekul hoolekogusse oma ühise esindaja ja esitavad direktorile esindajaks valitud isiku andmed.
(3) Õpilaste esindaja valitakse hääletamise teel. Kandidaadiks võib olla õpilasesinduse iga liige. Esindaja valimine otsustatakse osalejate lihthäälteenamusega, valimine protokollitakse.
§ 7. Haridusasutuse pedagoogilise nõukogu või õppenõukogu esindaja
(1) Haridusasutuse pedagoogiline nõukogu või õppenõukogu valib oma esindaja hoolekogusse õppenõukogu koosolekul.
(2) Haridusasutuse pedagoogilise nõukogu või õppenõukogu esindajaks võib olla haridusasutuse pedagoogilise nõukogu või õppenõukogu iga liige, välja arvatud õpetaja, kes oma ametikoha järgselt kuulub haridusasutuse juhtkonda või asendab direktorit tema eemalviibimise ajal. Kandidaadi võib üles seada iga õppenõukogus osalev õpetaja. Õppenõukogu esindaja valitakse hääletamise teel. Esindaja valimine otsustatakse osalejate lihthäälteenamusega.
§ 8. Haridusasutuse pidaja esindaja
Volikogu nimetab pidaja esindaja haridusasutuse hoolekogusse volikogu uue koosseisu volituste algamisel. Pidaja esindaja volitused kestavad kuni volikogu uue koosseisu poolt pidaja esindaja nimetamiseni. Kui pidaja esindaja volitused lõpevad enne volikogu volituste lõppemist, nimetab volikogu uue esindaja.
(1) Direktor esitab hiljemalt 15. oktoobriks Mustvee Vallavalitsusele (edaspidi vallavalitsus) hoolekogusse valitud esindajate andmed.
(3) Vallavalitsus kinnitab haridusasutuse hoolekogu koosseisu või koosseisu muudatuse pärast direktorilt andmete saamist.
1) õppenõukogu esindajaks valitud õpetaja töösuhte lõppemisel;
2) vanemate esindajaks valitud vanema lapse väljaarvamisel haridusasutusest;
3) vanemate, vilistlaste ja haridusasutust toetava organisatsiooni esindajaks valitud isiku tööleasumisel haridusasutuses, mille hoolekogu liige ta on;
4) uue esindaja valimisel esindatavate poolt;
7) esindaja surma korral;
8) esindaja kirjaliku avalduse alusel.
(5) Vallavalitsusel on õigus hoolekogu liige hoolekogu koosseisust välja arvata:
1) hoolekogu liikme tegevusetuse korral (ei osale hoolekogu töös kolmel järjestikusel koosolekul);
2) muul põhjusel hoolekogu ettepanekul.
§ 10. Hoolekogu ülesanded
Hoolekogu peamised õigused ja kohustused on loetletud PGS § 73 lõikes 11, KELS § 24 lõigetes 3 ja 4 ning HuviKS § 17. Hoolekogu:
1) osaleb haridusasutuse arengukava ettevalmistamisel ning annab selle kohta enne kinnitamist oma arvamuse;
2) annab arvamuse haridusasutuse põhimääruse kehtestamiseks ja muutmiseks;
3) annab arvamuse haridusasutuse õppekava kehtestamiseks ja muutmiseks, sealhulgas nõusoleku muuta põhikooli- ja gümnaasiumiseaduse §-s 15 sätestatud korras õppeainete nimistut;
5) annab arvamuse haridusasutusse vastuvõtu tingimuste ja korra eelnõule;
7) annab arvamuse haridusasutuse kodukorra kehtestamiseks ja muutmiseks;
8) kehtestab haridusasutuse õppealajuhataja, õpetajate, tugispetsialistide ning teiste õppe- ja kasvatusalal töötavate isikute ametikohtade täitmiseks korraldatava konkursi läbiviimise korra;
10) annab arvamuse munitsipaalharidusasutuse eelarve projekti kohta;
12) annab arvamuse haridusasutuse sisehindamise korra kohta;
13) annab arvamuse haridusasutuse palgakorralduse põhimõtete kohta;
15) annab arvamuse haridusasutuse ümberkorraldamise ja tegevuse lõpetamise kohta;
16) otsustab lasteaialapse toidukulu päevamaksumuse;
17) kuulab ära huvikooli direktori aruande huvikooli tegevuse ja eelarve täitmise kohta ning edastab selle koos omapoolse hinnanguga haridusasutuse pidajale;
18) teeb ettepanekuid huviala õppekava või õppekorralduse muutmiseks.
§ 11. Hoolekogu juhtimine
(1) Hoolekogu koosseisu esimesel koosolekul valivad hoolekogu liikmed enda hulgast esimehe ja aseesimehe ning kinnitavad sekretäri.
(2) Hoolekogu tegevust juhib hoolekogu esimees, keda asendab tema äraolekul kõigis küsimustes aseesimees. Hoolekogu esimees on kohustatud aseesimeest teavitama, kui tal esineb takistus hoolekogu esimehe ülesannete täitmisel.
(3) Hoolekogu koostab igaks õppeaastaks tööplaani, milles määratakse tegevuse eesmärgid, töökava ja tähtajad.
(4) Hoolekogu tööplaan avalikustatakse haridusasutuse kodulehel.
(2) Hoolekogu korralise koosoleku kutsub kokku hoolekogu esimees, tema äraolekul aseesimees, vastavalt vajadusele. Hoolekogu uue koosseisu esimese koosoleku kutsub kokku direktor.
(3) Koosoleku toimumise aeg ja koht ning kavandatud päevakord teatatakse hoolekogu liikmetele ja teistele koosolekule kutsutud isikutele vähemalt seitse kalendripäeva enne koosoleku toimumist. Koosoleku dokumendid saadetakse hoolekogu liikmetele üldjuhul koos korralise koosoleku teatega, kuid mitte hiljem kui viis tööpäeva enne koosoleku toimumist.
(4) Hoolekogu koosoleku toimumise aeg, koht ja kavandatud päevakord on haridusasutuse kodulehel kättesaadavad vähemalt kolm kalendripäeva enne koosoleku toimumist.
(1) Kiirete ja edasilükkamatute küsimuste otsustamiseks kutsub hoolekogu esimees, tema äraolekul aseesimees, omal initsiatiivil või vähemalt kolme hoolekogu liikme nõudmisel või haridusasutuse direktori või vallavalitsuse ettepanekul kokku erakorralise koosoleku hiljemalt viie tööpäeva jooksul ettepaneku saamisest.
(3) Erakorralise koosoleku toimumise aeg, koht ja kavandatud päevakord on haridusasutuse veebilehel kättesaadavad vähemalt koosoleku toimumisega samal päeval.
(4) Hoolekogu koosolekust võtab sõnaõigusega osa haridusasutuse direktor.
(5) Hoolekogu koosolekust võivad osa võtta haridusasutuse õppe- ja kasvatustegevuse üle järelevalvet teostavad ametiisikud. Teised isikud võivad hoolekogu koosolekust osa võtta hoolekogu esimehe, tema äraolekul aseesimehe kutsel või loal.
(6) Hoolekogu on otsustusvõimeline, kui koosolekust võtab osa vähemalt kaks kolmandikku hoolekogu liikmetest, sealhulgas esimees või aseesimees. Nõutud kvoorumi puudumisel kutsub hoolekogu esimees kokku uue koosoleku hiljemalt viie tööpäeva jooksul.
7) koosolekul sõnavõtnud isikute nimed ja ettepanekud. Protokollida tuleb eriarvamused ja otsesed sõnavõtud nende esitajate nõudmisel.
(4) Hoolekogu otsused on avalikud, kui õigusaktid ei sätesta teisti. Ülevaade hoolekogu istungist avalikustatakse haridusasutuse koduleheküljel.
§ 18. Otsuse vastuvõtmine side- või infotehnoloogiliste vahendite kaudu
(3) Hoolekogu liige teavitab kirjalikku taasesitamist võimaldavas vormis hoolekogu esimeest oma seisukohast. Otsus loetakse vastuvõetuks, kui otsuse poolt hääletab üle poole hoolekogu liikmetest. Poolt- ja vastuhäälte võrdse arvu korral on otsustavaks hoolekogu esimehe hääl.
Hoolekogu otsusega mittenõustumisel on huvitatud isikul õigus pöörduda 10 kalendripäeva jooksul arvates päevast, millal isik vaidlustatavast otsusest teada sai või oleks pidanud teada saama, haridusasutuse üle järelevalvet teostava asutuse poole otsuse õiguspärasuse kontrollimiseks.
(2) Aruanne kajastab õppeaasta jooksul tehtud tööd, saavutatud tulemusi, lahendatud küsimusi ja uueks õppeaastaks kavandatud plaane. Aruanne säilitatakse vastavalt haridusasutuse asjaajamise korrale.
1) Mustvee Linnavolikogu 16.09.2015 määrus nr 17 „Hoolekogu moodustamise kord ja töökord”;
2) Avinurme Vallavolikogu 29.12.2010 määrus nr 34 „Avinurme Gümnaasiumi hoolekogu tegutsemise kord”;
3) Avinurme Vallavolikogu 22.09.2010 määrus nr 22 „Avinurme Gümnaasiumi hoolekogu liikmete valimise kord”;
4) Lohusuu Vallavolikogu 13.11.2012 määrus nr 8 „Lohusuu Kooli hoolekogu moodustamise ja tegutsemise kord”;
5) Lohusuu Vallavolikogu 08.01.2017 määrus nr 26 „Lohusuu Kooli hoolekogu moodustamise ja tegutsemise kord”.